[{"text_idx": "#000001", "text": "Mae Gai Toms wedi cyhoeddi manylion taith hyrwyddo ei albwm diweddaraf, \u2018ORIG\u2019."}, {"text_idx": "#000002", "text": "Rhyddhawyd \u2018ORIG\u2019, sef albwm cysyniadol sy\u2019n deyrnged i\u2019r reslwr poblogaidd o Gymro, Orig Williams, ym mis Gorffennaf eleni ac roedd ei berfformiad o\u2019r albwm yn Nhy\u0302 Gwerin yr Eisteddfod Genedlaethol fis Awst yn un o uchafbwyntiau\u2019r Eisteddfod eleni\u2019n o\u0302l nifer."}, {"text_idx": "#000003", "text": "Recordiau Sain sydd wedi rhyddhau\u2019r casgliad newydd, ac mae\u2019r albwm yn ddathliad o fywyd y cawr o Ysbyty Ifan, oedd yn adnabyddus yn y cylch wreslo fel El Bandito."}, {"text_idx": "#000005", "text": "Gan ystyried natur theatrig y sioeau hyrwyddo gan Gai hyd yma, a\u2019r fideo ar gyfer y sengl \u2018Y Cylch Sgwa\u0302r\u2019, mae\u2019n briodol mai taith theatrau sydd ar y gweill i hyrwyddo\u2019r casgliad newydd."}, {"text_idx": "#000006", "text": "Hyd yma mae 5 o sioeau wedi\u2019u cadarnhau ym mis Tachwedd gan ddechrau yng Nghaernarfon ar 1 Tachwedd, cyn ymweld a\u0302 Chaerfyrddin, Felinfach, Pwllheli a Dinbych."}]